Hepatitis - Wikipedia

# Hepatitis

### Sa Wikipedije, slobodne enciklopedije

U medicini (gastroenterologija), "hepatitis" je svaka bolest upale jetre, klinička slika i prognoza, kao i terapija.

## [izmijeni] Znakovi i simptomi

Hepatitis se manifestira abdominalnom boli, povišenom tjelesnom temperaturom, hepatomegalijom (povećanje jetre) idr. Neki se hronični oblici hepatitisa manifestiraju malim brojem znakova i simptoma i to tek kada je došlo do dugotrajne upale koja je dovela do zamjene jetrenih stanica vezivnim tkivom, odnosno kada je došlo do ciroze.

## [izmijeni] Vrste hepatitisa

### [izmijeni] Virusni

Akutni hepatitis najčešće nastaje zbog virusnih infekcija:

- Hepatitis A
- Hepatitis B
- Hepatitis C
- Hepatitis D (mora biti prisutan virus hepatitisa B)
- Hepatitis E
- Hepatitis G

  - Za više informacija pogledajte odgovarajući članak

#### [izmijeni] Hepatitis A

HAV je enterovirus koji se prenosi fekalno-oralnim putem (npr.kontaminirana hrana). Uzrokuje akutnu vrstu hepatitisa, dok hronični ne postoji. Bolesnikov imunološki sistem stvara antitijela protiv hepatitisa A koja će zaštiti organizam. Kao mjera prevencije postoji vakcina protiv hepatitisa A.

#### [izmijeni] Hepatitis B

HBV uzrokuje i akutni i hronični hepatitis u bolesnika koji nisu u mogućnosti ukloniti virus. Prijenos može biti preko zaražene krvi (transfuzija - danas vrlo rijetko), tetovažama (tetovaže napravljene i amaterski i profesionalno), spolnim odnosom ili vertikalnim prijenosom (s majke na fetus). Ipak, u 50% slučajeva uzrok infekcije ne može se odrediti. Kontakt krvlju može se ostvariti razmjenom šprica za intravensko uzimanje droge, brijaćkim priborom kao npr. žiletima, ili diranjem rana inficiranih osoba. Kao mjera prevencije, u mnogim zemljama postoji program zamjene šprica i igala. U SAD-u, 95% pacijenata se izliječi i stvori antitijela protiv virusa hepatitisa B. No, 5% bolesnika se ne izliječi te nastane hronična infekcija. Samo su te osobe pod rizikom od nastanka dugotrajnih komplikacija hepatitisa B. Bolesnici sa hepatitisom B stvaraju antitijela protiv virusa hepatitisa B, ali ta antitijela nisu u dovoljo velikoj količini da suzbiju infekciju koja se smješta u DNK napadnutih stanica jetre. Stalni nastanak virusa u kombinaciji sa antitijelima, vjerovatno će stvoriti kompleksnu imuno-bolest, tipičnu za takve bolesnike. Postoji vakcina za prevenciju nastanka infekcije hepatitisom B. Zbog hroničnih komplikacija hepatitisa (ciroza i hepatocelularni karcinom), godišnje umire 500.000 do 1.200.000 osoba. Hepatitis B je endemičan u velikom broju južno-istočnih Azijskih država, gdje su ciroza i hepatocelularni karcinomi sve češći uzroci smrti.

#### [izmijeni] Hepatitis C

HCV (izvorno "non-A non-B hepatitis") se vjerovatno ne prenosi seksualnim kontaktom, već samo preko krvi. Dovodi do nastanka hroničnog oblika hepatitisa, koji obično prelazi u cirozu. Može ostati asimptomatičan 10-20 godina. Ne postoji vakcinacija za hepatitis C. Bolesnici sa hepatitisom C su skloni zarazi hepatitisom A ili B. Stoga se svi bolesnici sa hepatitisom C vakciniraju protiv hepatitisa A i hepatitisa B.

#### [izmijeni] Hepatitis D, E i G

Ostala dva poznata hapatovirusa su HDV i HEV. HDV se ne može širiti bez prisutnosti virusa hepatitisa B, jer njegovom genomu nedostaju neki bitni geni. Klinička slika hepatitisa E je vrlo slična onoj hepatitisa A, iako može drugačije djelovati u nekih bolesnika, posebice trudnica; najrasprostranjeniji je na Indijskom subkontinentu.

Postoji i Hepatitis G.

Ostavi virusi koji mogu uzrokovati virusni hepatitis:

- Mumps virus
- Rubela virus
- Citomegalovirus
- Epstein-Barr virus
- Drugi herpes virusi

### [izmijeni] Alkoholni hepatitis

Etanol, glavni sastojak alkoholnih pića, također može uzrokovati hepatitis. Alkoholni hepatitis najčešće nastaje nakon dugotrajne konzumacije alkohola. Alkoholni hepatitis se manifestira velikim brojem simptoma, neki od njih su: malaksalost, povećanje jetre, stvaranje tekućine u abdomenu (ascites)... Alkoholni hepatitis može varirati od blagog do ozbiljne upale s nastankom žutice, produženjem protrombinskog vremena i zatajivanjem jetre. Alkohoni hepatitis ne mora dovesti do ciroze, no ciroza je češća u bolesnika sa dugotrajnim konzumiranjem alkohola.

### [izmijeni] Hepatitis uzrokavani lijekovima

Veliki broj lijekova može uzrokovati hepatitis. Lijek za diabetes Troglitazone, 2000. je povučen iz prodaje zbog uzrokovanja hepatitisa. Ostali lijekovi koji mogu uzrokovati hepatitis [1]:

- Halothane (posebni anestetički plin)
- Methyldopa (antihipertenziv)
- Izoniazid (INH) i Rifampicin (antituberkulotici)
- Phenytoin i valproic acid (antiepileptici)
- Zidovudine (antiretroviral npr. protiv AIDS-a)
- Ketoconazole (antifungal)
- Nifedipine (antihipertenziv)
- Ibuprofen i Indomethacin (NSAID)
- Amitriptyline (antidepresiv)
- Amiodarone (antiaritmic)
- Nitrofurantoin (antibiotik)
- Neke ljekovite biljke i nutricionalni dodaci

# [izmijeni] Vanjski linkovi

- The Center for Disease Control's Viral Hepatitis website
- Autoimmune Hepatitis Calculator
- O hepatitisu - udruga hepatos
- O hepatitisu

Medicina - Gastroenterologija - uredi
Bolesti jednjaka - želuca
Atrezija | Ahalazija | Hijatus hernija | Refluks ezofagitis | Berrettova metaplazija | Tumori jednjaka | Varikoziteti jednjaka | Ulcerozne lezije | Gastritis | Tumori želuca
Bolesti jetre - gušterače - žučnog mjehura - bilijarnog trakta
Hepatitis | Ciroza | Dismetaboličke hepatopatije | Primarna bilijarna ciroza |Primarni sklerozantni holangitis | Alkoholna bolest | Budd-Chiarijev sindrom | Tumori jetre | Akutni pankreatitis | Hronični pankreatitis | Tumori gušterače | Žučni kamenac | Holecistitis
Bolesti tankog crijeva
Urođene anomalije | Ishemijska bolest |Celijakija | Infektivne bolesti | Tumori
Bolesti debelog crijeva
Hirschsprungova bolest | Divertikularna bolest | Ileus | Upale Crohnova bolest, Ulcerozni kolitis | Sindrom iritabilnog crijeva | Konstipacija | Tumori

Preuzeto sa: "http://bs.wikipedia.org../../../h/e/p/Hepatitis.html"

Kategorije: Bolesti

##### Views

- Članak
- Razgovor
- Trenutna verzija

##### Pretraga

##### Drugi jezici

- Български
- Català
- Deutsch
- English
- Esperanto
- Español
- فارسی
- Suomi
- Français
- Galego
- עברית
- Hrvatski
- Magyar
- Bahasa Indonesia
- Íslenska
- Italiano
- 日本語
- Lietuvių
- Bahasa Melayu
- Nederlands
- Norsk (bokmål)
- Polski
- Português
- Русский
- Српски / Srpski
- Svenska
- 中文